ตลาดหุ้นเอเชียอ่อนแรงลงเช้านี้ หลังพุ่งแข็งแกร่งเมื่อวาน
ตลาดหุ้นเอเชียปรับตัวลดลงในช่วงเช้าวันนี้ โดยการนำของหุ้นกลุ่มวัสดุและหุ้นกลุ่มผู้บริโภค หลังจากที่ตลาดพุ่งขึ้นอย่างแข็งแกร่งเมื่อวานนี้
1 เม.ย. 2558

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ โดยการนำของหุ้นกลุ่มวัสดุและหุ้นกลุ่มผู้บริโภค หลังจากที่ตลาดพุ่งขึ้นอย่างแข็งแกร่งเมื่อวานนี้
ด้านดัชนี MSCI Asia Pacific ร่วงลง 0.3% สู่ระดับ 145.85 จุด เมื่อเวลาประมาณ 9.00 น.ตามเวลาโตเกียว
ขณะที่ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,129.75 จุด ลดลง 77.24 จุด, ดัชนี TAIEX ตลาดหุ้นไต้หวันเปิดวันนี้ที่ 9,575.11 จุด ลดลง 11.33 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,035.40 จุด ลดลง 5.63 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,439.76 จุด ลดลง 7.25 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,831.35 จุด เพิ่มขึ้น 0.57 จุด